Dacia Duster

Το Dacia Duster είναι ένα μικρομεσαίο SUV αυτοκίνητο, που παράγεται από τη ρουμανική αυτοκινητοβιομηχανία Dacia, θυγατρική της γαλλικής Renault. Για πρώτη φορά παρουσιάστηκε στα τέλη του 2009 και οι πωλήσεις του άρχισαν το 2010. Αποτέλεσε το κυριότερο μοντέλο της εταιρείας που την καθιέρωσε σε πολλές αγορές, μεταξύ των οποίων και η ελληνική. Η δεύτερη γενιά του μοντέλου κυκλοφόρησε στα τέλη του 2017.

 Πρώτη γενιά 

Το μοντέλο αποκαλύφθηκε επίσημα στις 8 Δεκεμβρίου 2009 και κυκλοφόρησε για πρώτη φορά στην Ευρώπη στις 18 Μαρτίου 2010, κατά τη διάρκεια του Σαλονιού Αυτοκινήτου της Γενεύης. Τον Σεπτέμβριο του 2013, το Duster πρώτης γενιάς υπέστη μια έντονη ανανέωση.

Ειδικότερα στην Ελλάδα, έχει διατεθεί με έναν βενζινοκινητήρα 1.6 λίτρων δεκαεξαβάλβιδο, απόδοσης 105 ίππων, τόσο σε μπροστοκίνητες, όσο και σε τετρακίνητες εκδόσεις, καθώς και με έναν πετρελαιοκινητήρα 1.5 DCi απόδοσης 110 ίππων και μόνο σε τετρακίνητες εκδόσεις. Στο εξωτερικό διατέθηκε και με έκδοση που καίει υγραέριο με βενζινοκινητήρα 1.6 λίτρων, καθώς και με τον πετρελαιοκινητήρα 1.5 DCi απόδοσης 90 ίππων. Όλοι οι κινητήρες του, προέρχονται από τη Renault και συνδυάζονται με 5-τάχυτα και 6-τάχυτα μηχανικά κιβώτια ταχυτήτων.

Επίπεδα εξοπλισμού με τα οποία διατέθηκε στην Ελλάδα:
 1.6 4x2: Ambiance, Laureate
 1.6 4x4: Ambiance, Laureate
 1.5 DCi 4x4: Ambiance, Laureate

 Κινητήρες 

+Κινητήρες Dacia Duster στην Ελλάδα Λίτρα  Κυβικάεκατοστά  Ίπποι  Μέγιστηταχύτητα  Επιτάχυνση0–100 km/h  ΕκπομπέςCO2(gr/100 km) 1.6 16v 4x2 1.598 cm³  105  165 km/h  11,8 sec  165  1.6 16v 4x4 1.598 cm³  105  160 km/h  12,8 sec  185  1.5 DCi 110 4x4 1.461 cm³  110  168 km/h  12,5 sec  145 

 Δεύτερη γενιά 

Η δεύτερη γενιά του Dacia Duster παρουσιάστηκε στο Σαλόνι Αυτοκινήτου της Φρανκφούρτης από τις 14 έως τις 24 Σεπτεμβρίου 2017, ενώ οι πωλήσεις ξεκίνησαν πρώτα στη Ρουμανία τον Νοέμβριο του 2017.Dacia Duster 2 a fost prezentată oficial la Frankfurt Motor Show.

 Πωλήσεις στην Ελλάδα 
+Πωλήσεις Dacia Duster (2010 - 2020) Μοντέλο  2010  2011  2012  2013  2014  2015  2016  2017  2018  2019  2020 Duster 249  623  286  259  350  217  508  662  780  1481  1251

 Αναφορές 

 Εξωτερικοί σύνδεσμοι 

 Η επίσημη Ελληνική ιστοσελίδα του Dacia Duster

Duster
Κατηγορία:Αυτοκίνητα SUV
Κατηγορία:Ρουμανικά αυτοκίνητα
Κατηγορία:Αυτοκίνητα ράλλυ